[{"text_idx": "#000002", "text": "La sindikato de la instruistoj de supera instruado / Universitata solidareco (UNISOL) luktas de pluraj jaroj por la rajtoj de la instruistoj c\u0302e la Instituto de fiziko kaj teknologio de Moskvo (MIPT). Post premo de la sindikato, la salajroj ege plialtig\u0302is kompare kun ilia antau\u0306a kompatinda nivelo. La sindikato blokis senmezuran intensigon de la labors\u0302arg\u0302oj de la instruistoj, kaj batalis ankau\u0306 kontrau\u0306 la iniciato de la rektoro c\u0302esigi la elektadon de la respondeculoj en fako kaj fakultato, kiu estas rajto antau\u0306vidita de la laborkodo de Rusio."}, {"text_idx": "#000003", "text": "La rezistado de la sindikato kontrau\u0306 tiu c\u0302i provo de restrikto de demokratia administrado de la lernejo, estigis koleron de la rektoro. Li decidis malembarasig\u0302i de la sindikata gvidanto, Maxim Balas\u0302ov, profesoro pri matematiko kaj prezidanto de la sindikato. La proceduro de nomumo c\u0302e posteno de profesoro pri superaj matematikoj, posteno okupata dum kvin jaroj de la profesoro Balas\u0302ov (kiu laboris c\u0302e la MIPT dum 19 jaroj en diversaj aliaj postenoj), kaj kiu devis esti renovigita per formala konkura proceduro, suferis evidentajn malobservadojn koncerne plurajn regularojn. Spite komunan memevidenton, la administrado malkas\u0302e esprimis sian motivigon per kritikoj de la profesoro Balas\u0302ov koncerne lian aktivecon, kiel sindikata aktivulo."}, {"text_idx": "#000004", "text": "Mi petas, subtenu la lukton de UNISOL por la sindikataj rajtoj kaj demokratio, kaj sendu la c\u0302i-suban mesag\u0302on al S\u00b0 Nikolaj Kudrjavstev, rektoro de la MIPT."}, {"text_idx": "#000006", "text": "Mi deklaras mian subtenon al Maxim Balas\u0302ov, profesoro pri superaj matematikoj c\u0302e la MIPT, kaj sindikata gvidanto en la MIPT. Mi protestas kontrau\u0306 la traktado evidente maljusta, suferata de tiu kolego. Mi postulas finon de la turmentado kontrau\u0306 la sindikataj gvidantoj, kaj la reenpostenigon de Maxim Balas\u0302ov kiel profesoro en la fako de superaj matematikoj, kun laborkontrakto sen limita dau\u0306ro, kiel antau\u0306vidita de la leg\u0302o de Rusia Federacio."}]